LISON 17
Kuma ku superintendentis di sirkuitu ta judanu?
Skrituras Gregu Kriston fala manga di bias di Barnabe ku apostulu Paulu. Es omis sirbiba suma superintendentis viaẑantis, e ta visitaba kongregasons di purmeru sekulu. Pabia di ke? E staba ku interesi garandi na ben di se irmons spiritual. Paulu fala i misti ‘bai visita ermons’ pa oja kuma ke sta. I staba dispostu pa viaẑa distansia garandi pa bai fortalisi elis. (Atus 15:
E ta bin pa nkoraẑanu. Kada superintendenti di sirkuitu ta visita serka di 20 kongregasons, i ta pasa un sumanu ku kada kongregason dus bias kada anu. Es signifika el i responsavel pa kualidadi di programa. No pudi benefisia ciu di spriensia des irmons ku se minjeris, si kontra e sedu kasadu. E ta sforsa pa kunsi jovens ku jintis di idadi, i e ta gosta di kumpañanu na pregason i na no studus bibliku. Es superintendentis ta fasi visitas di pastoreiu ku ansions, i e ta fortalisinu, e ta fasi diskursus nkoraẑanti na runions ku asembleias. — Atus 15:35.
E ta mostra interesi pa tudu jinti. Superintendentis di sirkuitu tene manga di interesi na kondison spiritual di kongregasons. E ta riuni ku ansions i ku servus ministerial pa analiza progresu ku fasidu i pa da konsijus pratiku na manera di kuida di se responsabilidadis. E ta juda pionerus tene susesu na se ministeriu, e ta fika kontenti di kunsi nobus i di sibi di progresu ke sta na fasi na bardadi. Kada un des irmons, di livri vontadi, ta da di si kabesa suma no ‘kumpañeris di tarbaju pa judanu.’ (2 Koríntius 8:
Ku kal objetivu ku superintendentis di sirkuitu ta visita kongregasons?
Kuma ku bu pudi benefisia di se visitas?
kea_Latn pap_Latn kea_Latn kea_Latn kea_Latn kea_Latn kmb_Latn